LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2008 M. LAPKRIČIO 28 D. ĮSAKYMO NR. A1-387 „DĖL LIETUVOS RESPUBLIKOS VALSTYBĖS BIUDŽETO LĖŠŲ, SKIRTŲ SPECIALIOMS TIKSLINĖMS DOTACIJOMS SOCIALINĖMS IŠMOKOMS, KOMPENSACIJOMS, SOCIALINEI PARAMAI MOKINIAMS IR SOCIALINĖMS PASLAUGOMS ADMINISTRUOTI, NAUDOJIMO IR ATSISKAITYMO TVARKOS APRAŠO PATVIRTINIMO“ PAKEITIMO

2017 m. gruodžio 22 d. Nr. A1-642

Vilnius

1. P a k e i č i u Lietuvos Respublikos valstybės biudžeto lėšų, skirtų specialioms tikslinėms dotacijoms socialinėms išmokoms, kompensacijoms, socialinei paramai mokiniams ir socialinėms paslaugoms administruoti, naudojimo ir atsiskaitymo tvarkos aprašą, patvirtintą Lietuvos Respublikos socialinės apsaugos ir darbo ministro 2008 m. lapkričio 28 d. įsakymu Nr. A1-387 „Dėl Lietuvos Respublikos valstybės biudžeto lėšų, skirtų specialioms tikslinėms dotacijoms socialinėms išmokoms, kompensacijoms, socialinei paramai mokiniams ir socialinėms paslaugoms administruoti, naudojimo ir atsiskaitymo tvarkos aprašo patvirtinimo“:

1.1. Pakeičiu 5 punktą ir jį išdėstau taip:

„5. Socialinei paramai administruoti skirtos lėšos naudojamos vadovaujantis Lietuvos Respublikos valstybės ir savivaldybių biudžetų pajamų ir išlaidų klasifikacija, patvirtinta Lietuvos Respublikos finansų ministro 2003 m. liepos 3 d. įsakymu Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“ (toliau – Klasifikacija), pagal šiuos Klasifikacijos papunkčius:

5.1. „2.1.1.1.1.1. Darbo užmokestis pinigais“;

5.2. „2.1.2.1.1.1. Socialinio draudimo įmokos“;

5.3. „2.2.1.1.1.05. Ryšių paslaugų įsigijimo išlaidos“;

5.4. „2.2.1.1.1.06. Transporto išlaikymo ir transporto paslaugų įsigijimo išlaidos“;

5.5. „2.2.1.1.1.11. Komandiruočių išlaidos“;

5.6. „2.2.1.1.1.15. Materialiojo turto paprastojo remonto išlaidos“;

5.7. „2.2.1.1.1.16. Kvalifikacijos kėlimo išlaidos“;

5.8. „2.2.1.1.1.20. Komunalinių paslaugų įsigijimo išlaidos“;

5.9. „2.2.1.1.1.21. Informacinių technologijų prekių ir paslaugų įsigijimo išlaidos“;

5.10. „2.2.1.1.1.23. Ūkinio inventoriaus įsigijimo išlaidos“;

5.11. „2.2.1.1.1.30. Kitų prekių ir paslaugų įsigijimo išlaidos“;

5.12. „3.1.1.3.1.2. Kitų mašinų ir įrenginių įsigijimo išlaidos“;

5.13. „3.1.2.1.1.2. Kompiuterinės programinės įrangos ir kompiuterinės programinės įrangos licencijų įsigijimo išlaidos“.

1.2. Pakeičiu 6 punktą ir jį išdėstau taip:

„6. Šio Aprašo 5.4 papunktyje nurodytos socialinei paramai administruoti skirtos lėšos planuojamos ir naudojamos degalams įsigyti. Šio Aprašo 5.5 papunktyje nurodytos socialinei paramai administruoti skirtos lėšos planuojamos ir naudojamos tik komandiruotėms Lietuvos Respublikos teritorijoje. Šio Aprašo 5.6 papunktyje nurodytos išlaidos apima iš socialinei paramai administruoti skirtų lėšų įsigyto turto remonto ir priežiūros išlaidas. Šio Aprašo 5.8 papunktyje nurodytos socialinei paramai administruoti skirtos lėšos planuojamos ir naudojamos šildymo, elektros energijos, vandentiekio ir kanalizacijos paslaugų apmokėjimo išlaidoms. Socialinei paramai administruoti skirtos lėšos planuojamos ir naudojamos šio Aprašo 5.3 ir 5.8 papunkčiuose nurodytoms išlaidoms tik po to, kai savivaldybės administracijos direktorius patvirtina su Socialinių paslaugų priežiūros departamentu prie Socialinės apsaugos ir darbo ministerijos suderintą šių išlaidų apskaičiavimo tvarkos aprašą, atsižvelgdamas į šias nuostatas:

6.1. ryšių paslaugų apmokėjimo išlaidoms reikalingas lėšas (už telefono paslaugas) rekomenduotina apskaičiuoti atsižvelgiant į valstybės tarnautojų ir darbuotojų, dirbančių pagal darbo sutartis (toliau kartu – darbuotojai), kurių pareigybių aprašymuose yra numatyta atitinkamos socialinės paramos administravimo funkcija ir kurie naudojasi jiems priskirtais telefonų numerių abonentais, skaičių ir į nustatytus telefoninių pokalbių limitus;

6.2. šildymo ir elektros energijos paslaugų apmokėjimo išlaidoms reikalingas lėšas rekomenduotina apskaičiuoti atsižvelgiant į patalpų, kuriose dirba darbuotojai, kurių pareigybių aprašymuose yra numatyta atitinkamos socialinės paramos administravimo funkcija, apšildymo bei apšvietimo plotą;

6.3. vandentiekio ir kanalizacijos paslaugų apmokėjimo išlaidoms reikalingas lėšas rekomenduotina apskaičiuoti atsižvelgiant į darbuotojų, kurių pareigybių aprašymuose yra numatyta atitinkamos socialinės paramos administravimo funkcija, skaičių.“

1.3. Pakeičiu 7 punktą ir jį išdėstau taip:

„7. Šio Aprašo 5.9 papunktyje nurodytos socialinei paramai administruoti skirtos lėšos planuojamos ir naudojamos kompiuterinės technikos ir kompiuterinės technikos dalių įsigijimo išlaidoms bei programinės įrangos, skirtos socialinei paramai administruoti, priežiūros išlaidoms. Programinės įrangos, skirtos socialinei paramai administruoti, priežiūros išlaidos turi būti suplanuotos ir naudojamos taip, kad nebūtų viršytas 290 eurų limitas, kaip nustatyta Savivaldybių administracijoms skirtų valstybės biudžeto lėšų šalpos išmokoms, tikslinėms kompensacijoms bei išmokoms vaikams mokėti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo, patvirtinto Lietuvos Respublikos socialinės apsaugos ir darbo ministro 2008 m. gruodžio 4 d. įsakymu Nr. A1-402 „Dėl Savivaldybių administracijoms skirtų valstybės biudžeto lėšų šalpos išmokoms, tikslinėms kompensacijoms bei išmokoms vaikams mokėti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“, 18 punkte. Šio Aprašo 5.10 papunktyje nurodytos socialinei paramai administruoti skirtos lėšos planuojamos ir naudojamos kanceliarinėms prekėms, spaudiniams įsigyti ir prekėms darbo vietai steigti, atnaujinti ir papildyti. Šio Aprašo 5.11 papunktyje nurodytos socialinei paramai administruoti skirtos lėšos planuojamos ir naudojamos tik pašto, banko, kitų kredito ar mokėjimo įstaigų paslaugų išlaidoms, blankų įsigijimo ir (ar) gamybos, leidybos, informacinių leidinių gamybos išlaidoms, atsiskaityti su valstybės įmone Registrų centru už informaciją iš Nekilnojamojo turto kadastro ir registro, dokumentų, susijusių su Europos Sąjungos socialinės apsaugos sistemų koordinavimo reglamentų nuostatų įgyvendinimu, vertimo išlaidoms ir išlaidoms, susijusioms su socialinės paramos išieškojimu teismo tvarka, notarų paslaugomis, susijusiomis su neteisėtai gautos socialinės paramos susigrąžinimo iš mirusio asmens palikimą priėmusių įpėdinių administravimu. Šio Aprašo 5.12 papunktyje nurodytos socialinei paramai administruoti skirtos lėšos planuojamos ir naudojamos biuro, apskaitos įrangai ir kompiuterinei technikai, darbo vietos baldams įsigyti.“

1.4. Pakeičiu priedą ir jį išdėstau nauja redakcija (pridedama).

2. Šis įsakymas įsigalioja 2018 m. sausio 1 d.

Socialinės apsaugos ir darbo ministras	Linas Kukuraitis